تورکمنیستان خاریجی ایشلر باخانی رشید مَرَدوو، قازاقیستانین باشکندی آستانادا گئرچکلشن اورتا آسیا- آمریکا بیرلشمیش دؤولتلری خاریجی ایشلر باخانلاری ذیروه‌سی چرچیوه‌سینده، آمریکا خاریجی ایشلر باخانی آنتونی بلینکن ایله بیر آرایا گلدی.
آمریکا بیرلشمیش دؤولتلری حکومتینین رسمی وب سایتیندان ائدیله‌ن آچیقلامایا گؤره، آمریکا بیرلشمیش دؤولتلری خاریجی ایشلر باخانی بلینکن، تورکمنیستان ایله آمریکا بیرلشمیش درؤولتلری آراسینداکی ۳۰ ایلده‌ن چوخ مدتدیر داوام ائد‌ن اورتاقلیغین غرور وئریجی اولدوغونو ایفاده ائد‌رک، تورکمنیستان ایله بؤلگه‌سل گوونلیک، ایقلیم دییشیکلیگی، اینسانلار اوچون گوجلو اقتصادی رفاه و کؤکلو دموکراتیک دگرلر قونولارینی گؤروشمک اوچون بیرلیکده داها چوخو ایش گؤرمه‌یی ایسته‌دیکلرینی قید ائتدی.
تورکمنیستان خاریجی ایشلر باخانی مردوو دا ذیروه‌نین، تورکمنیستان ایله آمریکا بیرلشمیش دؤولتلری آراسین‌داکی امکداشلیغین گئنیشلدیلمه‌سی حاقین‌دا دانیشماق اوچون بؤیوک بیر فورصت اولاجاغینی ایفاده ائتدی.
مردوو، ایکی اؤلکه آراسین‌دا چوخ یاخشی و ائتکیلی بیر موشاویره مکانیزمینین اولدوغونو و بو جور موشاویره‌لرین یاخین بیر تاریخ‌ده تکرار تشکیل ائدیلمه‌سی ایله ایکیلی ایلیشکی‌لر و بؤلگه‌سل گوونلیک قونولارینی آیرینتیلی شکیلده موذاکیره ائده‌بیله‌جکلرینی ایفاده ائتدی.
قیرقیزیستان خاریجی ایشلر باخانی جنبک قولوبایئو ده ذیروه چرچیوه‌سین‌ده، بلینکن ایله گؤروشموشدو.
قولوبایئو ایله بلینکن گؤروشمه‌سین‌ده، گوند‌مده‌کی قونولار، گله‌جک وعد ائد‌ن امکداشلیق ساحه‌لری و ۲۰۲۳ ایلی اورتاق امکداشلیق پلانلاری اله آلینمیشدی.
